
Text rozhodnutia
Súd: Krajský súd Košice Spisová značka: 3Sa/21/2016 Identifikačné číslo súdneho spisu: 7016200968 Dátum vydania rozhodnutia: 05. 09. 2016 Meno a priezvisko sudcu, VSÚ: JUDr. Marek Kotora ECLI: ECLI:SK:KSKE:2016:7016200968.1 Uznesenie Krajský súd v Košiciach, v právnej veci žalobcu: D. I. I., narodený XX.XX.XXXX, trvale bytom L. X, I. Z., R. I. D., V. K. U., B. W. Y., prechodný pobyt O.Č. Č.. XXXX/X, Č. O. XX, W. K. B., štátna príslušnosť: B. W. Y., právne zastúpený: Advokátska kancelária VASIĽ, ŠIMONOVIČ & partners, s.r.o., so sídlom Kuzmányho 29, Košice, IČO: 47 240 482, proti žalovanému: Úrad hraničnej a cudzineckej polície Prezídia Policajného zboru, Riaditeľstvo hraničnej a cudzineckej polície Prešov, Jarková 31, 080 10 Prešov, o správnej žalobe, o návrhu na priznanie odkladného účinku správnej žaloby, takto r o z h o d o l : P r i z n á v a odkladný účinok správnej žalobe zo dňa 18.08.2016. o d ô v o d n e n i e : Žalobca sa podanou správnou žalobou zo dňa 18.08.2016 domáhal, aby súd zrušil rozhodnutie žalovaného č. PPZ-HCP-PO2-154-001/2016 zo dňa 12.07.2016 v spojení s prvostupňovým rozhodnutím Oddelenia cudzineckej polície Policajného zboru Košice č. PPZ-HCP-PO6-ZVC-65-010/2016 zo dňa 01.06.2016, ktorým bol žalobca administratívne vyhostený z územia Slovenskej republiky v zmysle § 82 ods. 1 písm. b) zákona o pobyte cudzincov s tým, že policajný útvar určil podľa § 83 ods. 1 zákona o pobyte cudzincov žalobcovi lehotu na vycestovanie z územia Slovenskej republiky 30 dní od vykonateľnosti tohto rozhodnutia. Zároveň podľa § 237 ods. 2 SSP žiadal, aby súd priznal správnej žalobe odkladný účinok. Doplnil, že podstata odkladu vykonateľnosti spočíva v tom, aby nedošlo jeho výkonom k ujme na právach účastníka konania, ktorá by mohla mať z hľadiska následkov nenapraviteľné účinky, nakoľko vykonateľnosťou napadnutého rozhodnutia by žalobca musel opustiť územie Slovenskej republiky a iba odkladom vykonateľnosti je možné odvrátiť nenapraviteľný následok okamžitého výkonu rozhodnutia. Podľa § 237 ods. 2 Správneho súdneho poriadku (ďalej „SSP“), správny súd môže na návrh žalobcu a po vyjadrení žalovaného uznesením priznať správnej žalobe odkladný účinok Návrh na priznanie odkladného účinku podáva žalobca spolu so správnou žalobou. Na rozhodovanie správneho súdu o odkladnom účinku sa primerane použijú ustanovenia § 185 až 189. Správny súd rozhodne o návrhu na priznanie odkladného účinku do 15 dní od jeho podania. Preto súd v súlade s citovaným právnym ustanovením v súlade so znením ustanovenia § 185 písm. a) SSP priznal správnej žalobe odkladný účinok, nakoľko okamžitým výkonom napadnutého rozhodnutia by bol spôsobený iný vážny nenapraviteľný následok spočívajúci v realizácii napadnutého rozhodnutia pred rozhodnutím v merite veci. Poučenie: Proti uzneseniu nie je prípustná kasačná sťažnosť /§ 439 ods. 2 písm. e) SSP/.

